Ouma, ouma, oumie hoor hier… – Bali Drome
Ouma, ouma, oumie hoor hier…	Ek wonder. Ons as oumas, reageer ons regoor die wêreld dieselfde? In Chinees, Balinees, Tonganees. Neem die hart instinktief oraloor die brein in “captivity” en begin die ouma-geen luister? Luister na die tussen-in woordjies wat eintlik net nog in die hartjie gefluister word?
Hoor ons almal hierdie ‘gedagtes sonder grense’?
Selfs die woordjies ‘kyk ouma’ word vertolk as: oumie, WAT is daai? Vertel my. Wys my waar dit in my wêredjie moet inpas. Verduidelik vir my op jou prentjies manier hoe om dit te verstaan. Leer my op jou sagte manier of daar gevaar in is, en of ek kan vat. En voel. En proe. Oumie, kan ek vertrou wat ek sien?
En ons oumas, ons ‘sien al daai vragies’ in die twee woordjies raak. En ons antwoord gestroop van alle selfsug en besoedeling. Want daardie klein lyfies maak ons weer rein; gee ons die kans om onsself vlekkeloos aan te bied.
En soos wat ons eendag voor ons Vader gaan staan, gestroop van onsself, gee ons ons kleinkinders pêrels. Pêrels gevorm deur trane en jare van skaaf en beitel.
En vou ons hulle toe in ñ liefde wat grensloos is.
opgedra aan ons 6 kleinstes: Nathan, Talisa, Meghan, Logan, Gabriëlla en Xander
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Oktober 6, 2016	21 thoughts on “Ouma, ouma, oumie hoor hier…”	trommeltjies sê:	Oktober 6, 2016 om 3:13 nm	N ouma hart is totaal in n ander dimensie van menswees. So mooi gese deur jou.
Antwoord	Edelgard le Roux sê:	Oktober 6, 2016 om 4:00 nm	Altyd gedink ek verstaan die Oumas wat so ingenome was met hul kleinkinders – gedink ek het geweet … totdat ek self Ouma geword het!!!
Antwoord	travel460 sê:	Oktober 6, 2016 om 4:38 nm	Ek hoor jou. Dieselfde hier.
Antwoord	Toortsie sê:	Oktober 7, 2016 om 8:03 vm	Sjoe dis mooi!
Antwoord	travel460 sê:	Oktober 7, 2016 om 8:04 vm	Ag dankie man. Ek het SO almal se imput nodig, maar lekker skaam om te vra.
Antwoord	Toortsie sê:	Oktober 7, 2016 om 8:05 vm	O hier in blogland MAG jy maar vra! Die bloggers help graag. Jy mag by my kom vra, of sommer op jou blog, iemand sal altyd help. Jy skryf verskriklik mooi. LikeLike
travel460 sê:	Oktober 7, 2016 om 8:06 vm	Dankie Toortsie. Maar my feature bladsy, ek weet glad nie hoe nie??? Hoe kan ek sien wat sien ander raak as hulle op my blog ingaan?
Toortsie sê:	Oktober 7, 2016 om 8:07 vm	https://travel4601.wordpress.com/ Dis wat hulle sien.
travel460 sê:	Oktober 7, 2016 om 8:09 vm	Julle almal se eerste bladsye is so mooi. Ek is tevrede met wat mens sien as jy op elkeen van my stories kliek, maar die ander blaaie… Ek verstaan hulle nie.
Toortsie sê:	Oktober 7, 2016 om 8:12 vm	Dit gaan oor die tema wat jy kies.
In instrumentepaneel: Appearance; Tema.
Dan kies jy by die tema watter een jy van hou. En daarvandaan verander jy dit tot dit is soos jy daarvan hou. LikeLike
travel460 sê:	Oktober 7, 2016 om 9:06 vm	Toortsie, dankie dankie. Gaan kyk net asb of dit al beter lyk. Of stel jy ñ ander formaat voor?
Toortsie sê:	Oktober 7, 2016 om 9:14 vm	Dit lyk uitstekend. Hou jy ook van dit? Ek is seker dat jy by hierdie tema ook ‘n foto bo-aan kan sit as jy sou wou. Maar ek hou baie hiervan. LikeLike
travel460 sê:	Oktober 7, 2016 om 9:17 vm	Ek gaan probeer om die foto by te sit, hou sduimvas. Ek bly ‘bang’ vir my laptop en al die opsies.
Toortsie sê:	Oktober 7, 2016 om 9:37 vm	Doen net wat vir jou gemaklik is. Die res kom met tyd. Ek is nuuskierig. Wat het ek gedoen wat jou aangemoedig het om te begin skryf?
travel460 sê:	Oktober 7, 2016 om 9:40 vm	Ek vertel jou nou nou, help net eers. Die lys van al my vorige posts, hoe kry ek dit bygesit dat mens na die ouer goed ook kan kyk?
Toortsie sê:	Oktober 7, 2016 om 9:48 vm	Appearance; Widgets. Kyk watter van daardie jy wil hê dan trek jy dit met jou muis tot by Primary Widgets. Jy kan daar bysit en afhaal net soos jy wil. Ook jy bepaal die volgorde. En hoeveel van elkeen jy daar wil wys. LikeLike
travel460 sê:	Oktober 7, 2016 om 10:43 vm	Help net nog een keer asb. Gaan loer gou weer hoe dit nou lyk.
Toortsie sê:	Oktober 7, 2016 om 10:44 vm	Lyk perfek. Mal oor die foto bo-aan.
travel460 sê:	Oktober 7, 2016 om 10:50 vm	Dankie man. Ek hou heeltyd asem op terwyl ek iets probeer verander. Maar vir nou gaan ek laat los. Jy het my indirek aangemoedig en oortuig om te begin skryf, toe ek ñ bladsy van jou oopgemaak het. Dit gaan oor blogging. Ek was al vir ñ rukkie lus om te probeer, maar jou gesels daaroor, en jou maklike manier van verduidelik hoe om te begin, was my antwoord. Sonder dat jy weet, het jou elke volgende sin my aangepor, en ek het gespring…tot binne- in die heerlikste blog wêreld!
Toortsie sê:	Oktober 7, 2016 om 10:52 vm	Hoe bly is ek jy het dit gedoen!
Toortsie sê:	Oktober 7, 2016 om 8:08 vm	Jy moet werk in jou instrumentepaneel. Kyk heel links by Appearance. Daar stel jy alles soos jy dit wil hê.
Vorige Previous post: Wat as…Volgende Next post: Luister, luister wie daar fluister…